द्वयाधारी कूट
द्वयाधारी कूट या बाइनरी कोड (binary code) वह कूट है जिसमें दो संप्रतीक (प्राय: ० तथा १) वाले वर्णों का उपयोग किया जाता है। द्वयाधारी संख्या पद्धति अनेक द्वायाधारी कूटों में से एक है। कूटों की सहायता से किसी शब्द या संगणक आदेश (कम्प्यूटर इन्स्ट्रक्सन) को केवल दो ही संकेतों के माध्यम से निरूपित करने की सुविधा मिलती है। उदाहरणार्थ ८ बाइनरी अंकों के मेल से २५६ प्रतीकों को निरुपित किया जा सकता है। संगणन और संचार के क्षेत्र में द्विआधारी कूट का उपयोग अनेक तरह से आकड़ों (जैसे वर्णसमूह (कैरेक्टर स्ट्रिंग)), को लिखने के लिये किया जाता है।